Document ID: 31976R2300

Padomes Regula (EEK) Nr. 2300/76
(1976. gada 20. septembris),
ar ko noslēdz Pamatnolīgumu par tirdzniecisko un ekonomisko sadarbību starp Eiropas Kopienām un Kanādu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. un 235. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Eiropas Ekonomikas kopienas noslēgtais Pamatnolīgums par tirdzniecisko un ekonomisko sadarbību starp Eiropas Kopienām un Kanādu, kas parakstīts Otavā 1976. gada 6. jūlijā, ir vajadzīgs Kopienas mērķu sasniegšanai ārējo ekonomisko sakaru jomā; tā kā daži minētajā nolīgumā paredzētās ekonomiskās sadarbības veidi pārsniedz rīcības pilnvaras, kas paredzētas kopējās tirdzniecības politikas jomā,
IR PIEŅĒMUSI ŠO REGULU.
1. pants
Ar šo Eiropas Ekonomikas kopienas vārdā noslēdz Pamatnolīgumu par tirdzniecisko un ekonomisko sadarbību starp Eiropas Kopienām un Kanādu.
Nolīguma teksts ir pievienots šai regulai.
2. pants
Ievērojot Nolīguma VIII pantu, Padomes priekšsēdētājs sniedz paziņojumu par to, ka Eiropas Ekonomikas kopiena ir izpildījusi procedūras, kas vajadzīgas, lai šis nolīgums stātos spēkā [2].
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 20. septembrī

Labels: 18
15
5